София
София е столицата и най-големият град на България. В нея живеят над един милион души. Градът се намира в Софийската котловина, в подножието на планината Витоша.
София е един от най-старите градове в Европа – историята ѝ продължава повече от две хиляди години. На мястото на днешния център са открити останки от древния град Сердика.
Девизът на града е „Расте, но не старее“. София е столица на България от 1879 година. Тук се намират Народното събрание, Президентството, най-големите университети, театри и музеи в страната.




